kardosdrur/scandi-wiki huggingface dataset:
Europarådets Parlamentariske Forsamling

Europarådets Parlamentariske Forsamling (engelsk: The Parliamentary Assembly of the Council of Europe) er en institution under Europarådet, som har sæde i Strasbourg. Forsamlingen udgøres af 630 repræsentanter fra de nationale parlamenter i medlemslandene, halvt fast medlemmer og halvt repræsentanter. Idet forsamlingen holdt sit første møde 10. januar 1949 er det den ældste af sin art.

Forsamlingen og Europarådets ministerkomité udgør Europarådets rådgivende organer. Mens ministerkomitéen i sagens natur kun omfatter repræsentanter fra regeringerne, sidder både regerings- og oppositionspolitikere i den parlamentariske forsamlingen. Ministerkomitéen har dog det formelle ansvar og træffer de endelige afgørelser om Europarådets virksomhed og budget.

Europarådets Parlamentariske Forsamling kan undersøge, anbefale og rådgive i konkrete sager. Idet alle europæiske stater på nær Hviderusland er repræsenteret, tillægges forsamlingens anbefalinger betydelig vægt i europæisk politik, ikke mindst når den udtaler sig i menneskerettighedsspørgsmål, ligesom forsamlingen sørger for at overvåge, at medlemslandene overholder de forpligtelser, der følger af at være medlem.

Forsamlingen udpeger dommerne ved Den Europæiske Menneskerettighedsdomstol og Europarådets generalsekretær.

Danmarks delegation
Danmark har været medlem af Europarådet siden etableringen i 1949 og har fem repræsentanter. Én gang har Danmark beklædt formandsposten for den parlamentariske forsamling; Venstres Per Federspiel fra 1960 til 1963.

Medlemmer (maj 2019) 
 Michael Aastrup Jensen (formand for delegationen)
 Martin Henriksen
 Mogens Jensen
 Christian Langballe
 Ulla Sandbæk

Suppleanter (maj 2019) 
 Aaja Chemnitz Larsen
 Henrik Dahl
 Jan E. Jørgensen
 Peter Kofod
 Rasmus Vestergaard Madsen

Eksterne henvisninger
 Den officielle hjemmeside for forsamlingen 

Europarådet
Etableret i 1949
Persontransport

Persontransport forstås her som transport af personer mod betaling, og er i Danmark reguleret i lovgivningen. Dette kan forstås som vejtransport, transport med jernbane, sø-transport, eller flytransport.

Persontransport på vejene er hovedsageligt reguleret i taxiloven og busloven. Fælles for de to lovgivninger er blandt andet at de stiller en række krav til vognmanden (indehaver af tilladelsen) og chaufføren (vognes fører). Forskellen på de to lovgivninger er at den tilsynsførende myndighed i taxiloven er lokal (på kommunalt niveau) og i busloven er det færdselsstyrelsen.

Transport i Danmark
Charlotte Amalie Skeel

Charlotte Amalie Skeel kan henvise til flere personer:

 Charlotte Amalie Skeel (1685-1729) – gift med Christian Ludvig von Plessen
 Charlotte Amalie Skeel (1700-1763) – gift med Iver Rosenkrantz (gehejmeråd)
 Charlotte Amalie Skeel (1784-1855) – gift med Hans Ferdinand Gjørling
 Charlotte Amalie Skeel (1822-1894) – ugift
Sofia Karlsson

Sofia Karlsson (født 1975 i Stockholm-Enskede) er en svensk folkemusiker.

Karlsson er uddannet på den svenske kongelige musikhøjskole i Stockholm og var mellem 1998 og 2002 medlem af folkemusikgruppen Groupa. Karlsson har siden 2003 medvirket som musiker og skuespiller i flere teaterproduktioner i Gävleborg og Järvsö blandt andet i Bertolt Brechts Galileo Galilei og Molières Ægteskabsskolen. Hendes første soloalbum Folk Songs med fortolkninger af hendes favoritviser fra Sverige, men også Danmark og Norge kom ud i 2002. Hendes andet album Svarta Ballader med fortolkninger af Dan Andersson kom ud i 2005. For Svarta Ballader modtog Sofia Karlsson flere priser, blandt andet en Danish Music Award for bedste udenlandske folkalbum og en svensk Grammis. Hendes tredje album Visor från vinden med fortolkninger fra blandt andet Carl Michael Bellman kom ud i 2007. Visor frå vinden modtog også en Grammis. I 2008 fik hun Dan Andersson-priset. Albummet var også nomineret til "Årets udenlandske album" ved Danish Music Awards Folk.

Diskografi

Soloalbum 
 Folk Songs (2003)
 Svarta ballader (2005)
 Visor från vinden (2007)
 Söder om kärleken (2009)

Andet 
 Lavalek (Groupa) (1999)
 File Under Folkmusic Sweden (2003)
 Jul i folkton (2005)
 Dubbel trubbel (2005)
 Poem, ballader och lite blues – Återbesöket (2007)
 Folkjul (2007)
 Gamla Stan (singel) (2009)

Referencer

Eksterne henvisninger 
 Sofia Karlssons hjemmeside
 

Sangere fra Sverige
Musikere fra Sverige
Folkemusikere fra Sverige
Personer fra Stockholm
Chris Rolfe

Chris Rolfe (født 17. januar 1983 i Kettering, Ohio) er en amerikansk tidligere professionel fodboldspiller, der spillede som angriber. Han repræsenterede blandt andet danske AaB, samt D.C. United og Chicago Fire i hjemlandet..

Karriere 
Han blev kåret som den 2. bedste højre midt/kant i Major League Soccer 2009..

Han kom til AaB den 1. januar 2010, efter hans kontrakt med Chicago Fire var udløbet. Han skrev under på en treårig aftale med AaB. Han fik sin debut for AaB i Superligaen den 14. marts 2010, da han blev skiftet ind i det 70. minut i stedet for Patrick Kristensen i 2-0-nederlaget ude til FC Midtjylland.

Efter to år i AaB skiftede han tilbage til Chicago Fire.

Referencer

Eksterne henvisninger 

Fodboldspillere fra USA
Fodboldspillere fra Chicago Fire
Fodboldspillere fra AaB
Fodboldspillere fra D.C. United
Personer fra Ohio
Belketre

Belketre var et af de første franske black metal-band. Det blev dannet i Bergerac i Aquitaine i 1989 under navnet "Chapel of Ghouls" – et navn inspireret af en sang af Morbid Angel. I 1991 skiftede bandet navn til "Zelda", og et år senere endelig til Belketre. Bandet var, mens det eksisterede, en del af den franske black metal-undergrundsgruppe kendt som Les Legions Noires, og deres splitalbum March to the Black Holocaust (med Vlad Tepes) betragtes som en af de vigtigste franske black metal-udgivelser nogensinde.

Bandets sidste demo, Ambre Zuerkl Vuordhrevarhtre, ofte forkortet Ambre, er skrevet på et opfundet "vampyrsprog" udtænkt af bandmedlemmet Vordb Dreagvor Uezeerb, her kaldet Avaëthre.

Diskografi

Som Chapel of Ghouls

Demoer 
 1990: Prays to Nothingness

Som Zelda

Demoer 
 1991: Unavngivet demo

Som Belketre

Demoer 
 1993: Unavngivet demo
 1994: The Dark Promise
 1994: Twilight of the Black Holocaust
 1996: Ambre Zuerkl Vuordhrevarhtre

Splitalbum 
 1995: March to the Black Holocaust (med Vlad Tepes)

Fodnoter

Eksterne henvisninger 
 
 

Metalgrupper fra Frankrig
Les Légions Noires
Black metal-grupper
Musikgrupper fra 1989
Snydeeffekt

Snydeeffekt er et begreb, som bruges i forbindelse fremvisning af objekter og genstande som ikke eksisterer eller er kopier, dette formodentlig for at skabe en illusion om noget større eller bedre, for udøveren eller bæreren.

Begrebet kan eksempelvis anvende på  snydevinduer- og døre som er påmalet bygninger og skibe, attrap-telefoner, kopier af kostbare ure, similismykker, efterligninger  af kendte sko- og tøjmærker etc.

Galleri

Begreber med særlig fagspecifik betydning
Teknokrati

Teknokrati er en statsform, som styres af eksperter, teknisk indsigtsfulde personer.

Der skulle heri ligge den fordel, at man på basis af rationel udformning af lovgivningen skulle kunne opnå de bedste resultater af den politiske proces.

Kritikere mener derimod at den politiske proces i høj grad også styres af følelser og etiske værdier, hvorved skeptikerne anser teknokratiet for en trussel mod demokratiet. Kritikerne mener, at overordnede mål kan ikke fastlægges alene ved tekniske løsninger. Fortalere for teknokratier modargumenterer, at etikken kan fastlægge disse mål.

Alt efter standpunkt (eller udgangspunkt) kan man person-prædikere en teknokrat, -som i økonomisk planlægning og i politiske beslutninger vil give tekniske forhold en større betydning end immaterielle hensyn, -som tilhører en socialstrukturelt veletableret gruppe af professionelle teknikere.

Styreformer
Politik
Töölönlahti

Töölönlahti (svensk: Tölöviken) er en havbugt og et parkområde i bydelen Tölö i det centrale Helsinki i Finland. Bugten har udløb mod øst, og afgrænses i vest af Mannerheimintie og i syd af indre by med bl.a. Helsinki Hovedbanegård.

Lokaliteter i Finland
Terrorizer

Terrorizer er et musikmagasin, som beskæftiger sig med ekstremmetal. Det udgives af det britiske selskab Dark Arts Ltd. hver fjerde uge sammen med en musik-cd i serien Fear Candy. Visse udgaver beskæftiger sig udelukkende med en bestemt genre, eksempelvis black metal eller progressiv metal, omend bladets indhold normalt er en blanding af diverse genrer indenfor ekstremmetal.

Tidsskrifter om musik
Borris Skydeterræn

Borris Skydeterræn, Borrislejren eller Borris Garnison er Danmarks største hedeareal på godt 4.700 hektar (47 km²) og ejes i dag af den danske stat og benyttes af Forsvaret. Borris skydeterræn ligger omkring 11,5 km øst for Tarm i Vestjylland.

Terrænet, som udgør Borris Skydeterræn, har været fredet i over 100 år. Staten opkøbte arealet i 1903 og siden, har arealet været fredet. En fredning som ikke forhindrer Forsvaret i at holde store øvelser og skydeperioder. 

Borris Skydeterræn er opbygget anderledes end andre skydeterræner. I stedet for at skyde ud over vandet, skydes ind imod midten af terrænet. Borris Skydeterræn har en vej rundt om, som man normalt ikke må skyde over.

Da terrænet blev købt af staten, blev alle huse og gårde ryddet. Dette giver et terræn som er præget af læhegn og marker.

Borrislejen er et fælles øvelsesområde for hele Forsvaret og har derfor ikke faste regimenter eller skoler tilknyttet. 

Borrislejren rummer fast 
Soldaterhjemmet, skydekontor, UMAK (uddannelsesmateriel kontor), indkvarteringsbygninger, lokal støtte element, kantine (herunder sergent- og officersmesse)

Natur
Hedenudgør Natura 2000-område nr. 67 Borris Hede og er både habitatområde og fuglebeskyttelsesområde. Den er samtidigt udpeget som internationalt vigtigt fugleområde (Important Bird Area (IBA))

Se også
Borris Sønderland
Natura 2000-område nr. 67 Borris Hede

Kilder og henvisninger

Galleri: På besøg i Borris Skydeterræn på dbrs.dk hentet 30.august 2020 

Fredede arealer i Danmark
Kaserner i Danmark
Bygninger, konstruktioner og anlæg i Ringkøbing-Skjern Kommune
Jacques Barzun

Jacques Barzun (født 30. november 1907, død 25. oktober 2012) var en amerikansk ide- og kulturhistoriker, der var en førende figur inden for litteratur, den pædagogiske videnskab og kulturhistorie.

Historikere fra USA
Hundredårige
Modtagere af Presidential Medal of Freedom
Robert E. Howard

Robert Ervin Howard (født 22. januar 1906, død 11. juni 1936) var en amerikansk forfatter. Hans mest berømte figur — skabt i magasinet Weird Tales under Depressionen — er barbaren Conan.

Med Conan og hans andre helte skabte Howard den genre, der i dag kaldes sword-and-sorcery i slutningen af 1920'erne og starten af 1930'erne. Hans værker inspirerede en enorm mængde imitatorer, hvilket gav ham en enorm indflydelse i fantasy-genren måske kun overgået af J.R.R. Tolkien.

Howard var igennem sit forfatterskab medlem af en løs forfatterkreds baseret i USA, der blandt andet også husede medlemmer som H.P. Lovecraft, Clark Ashton Smith og August Derleth. Gruppen mødtes kun sjældent ansigt til ansigt, men fortog en svært flittig brevveksling, hvorigennem de delte idéer og koncepter til deres historier med hinanden, hvilket endte med at få en stor indflydelse på blandt andet science fiction-, gyser- og fantasy-genrerne i det 20. århundrede.

Død 
Howard begik selvmord om morgenen d. 11. juni 1936. Kort forinden var han blevet informeret om at hans dødeligt syge mor, der lå i koma, sandsynligvis aldrig ville genvinde bevidstheden. Efter denne besked gik han ud af hospitalet, satte sig i sin bil, tog en pistol, som han havde lånt af en ven, ud af handskerummet og skød sig selv i hovedet. Han blev erklæret død omkring firetiden samme dag.

Den 14. juni 1936 blev Howard begravet sammen med sin mor, som var død dagen efter hans selvmord.

Litteratur

Referencer

Eksterne henvisninger 

 Værker af Robert E. Howard på Project Gutenberg Australia
  – en film om Howards forhold til Novalyne Price
 
 Robert E. Howard Museum  i Cross Plains, Texas

Fantasyforfattere fra USA
Personer der har begået selvmord
SCO

SCO har flere betydninger:

 Shanghai Cooperation Organisation – en mellemstatslig organisation.
 Smith & Co – en cykelproducent, der producerer cykler under mærket SCO.
 .sco – et forslag til internetdomæne.
Ludvig Koch

Hans Ludvig Schielderup Parelius Koch (født 29. juli 1837 i Vodder Sogn, død 19. oktober 1917) var en dansk præst og historiker.

Koch var søn af præst og senere provst Hans Peter Gyllembourg Koch og hustru Karen Magdalene Amalia Parelius og halvbror til Valdemar Koch. Koch blev student fra Nykøbing Falster i 1856 og derefter cand. theol. i 1861. Han var medlem af Det kongelige danske Selskab for Fædrelandets Historie.

Ludvig Koch har ifølge Salmonsens Konversationsleksikon blandt andet udgivet følgende:
 En gammel Præsts Erindringer (1912) 
 Lucie Horluck. En Levnedstegning delvis i Selvbiografi (1913)
 Den danske Kirkes Historie 1801-54 (1879, 1883)
 Den danske Landsbyskoles Historie til 1848 (1882) 
 Christian VI's Historie (1886)

Noter

Eksterne henvisninger 
 

Præster fra Danmark
Historikere fra Danmark
Danskere i 1800-tallet
Danskere i 1900-tallet
Skolefolk fra Danmark
Faglitterære forfattere fra Danmark
Personer fra Sønderjylland (i Danmark)
Kirkehistorikere fra Danmark
Riddere af Dannebrog
Personer i den 2. Slesvigske Krig fra Danmark
Personer i Dansk Biografisk Leksikon
Personer i Kraks Blå Bog (afdøde)
Dansksprogede forfattere fra Danmark
Ludvig
Salmonsens
Landkreis Wunsiedel im Fichtelgebirge

Landkreis Wunsiedel im Fichtelgebirge, eller Landkreis Wunsiedel i. Fichtelgebirge, er en  landkreis i den østlige del af Regierungsbezirk Oberfranken i den tyske delstat  Bayern. Nabolandkreie er mod nord Landkreis Hof, mod øst det  tjekkiske administrationsområde (Verwaltungsbezirk) Karlsbad (Karlovarský kraj), mod syd Landkreis Tirschenreuth og mod vest Landkreis Bayreuth.

Geografi 
Det meste af landkreisen ligger  i Fichtelgebirge, der i hesteskoform indrammer området i nord, vest og syd. Der imellem ligger den såkaldte Wunsiedeler Hochfläche, et let bølget landskab i 600 meters højde. Mod øst i landkreisen falder landskabet til cirka 440 meters højde. Det højeste bjerg i Fichtelgebirge, Schneeberg, (1.051 moh.) ligger mod vest. Største og længste flod i området er Eger, der har sit udspring i Fichtelgebirge, og løber fra vest mod øst, ind i Tjekkiet ved Hohenberg.

Byer og kommuner 

Kreisen havde   indbyggere pr.

Eksterne henvisninger
Apple I

Apple I eller Apple 1 var en af de første personlige computere på det offentlige marked. Den blev konstrueret og håndbygget af amerikanerne Steve Wozniak og Steve Jobs.

Computeren blev udbudt til salg i 1976 i til en pris på 666,66 USD, var forsynet med en CPU på 1 MHz og havde en standard hukommelse på 4 KB, som kunne udvides til 8 KB eller 48 KB ved hjælp af udvidelseskort.

Eksterne henvisninger 

1
Lentvaris

Lentvaris () er en by i det østlige Litauen med et indbyggertal på 11.277(2011). Byen ligger i Trakai distriktskommune, i Vilnius apskritis, 23 km vest for Vilnius. Lentvaris er et vigtigt center for transport, da mange veje og jernbaner krydser her. Lentvaris sø ligger nær ved byen.

Historie 

I 1700-tallet lå Lentvaris, på det tidspunkt kaldet Pietuchowo, indenfor den polsk-litauiske realunion med en overvægt af polakker i den multietniske befolkning. Efter delingen af Polen blev byen en del af det Russiske Kejserrige.

Byen var ejet af den polske Sapieha-famile og senere, fra 1850, af Tyszkiewicz-familien. Efter overtagelsen byggede Tyszkiewicz-familien et Tudor-agtigt slot, der stod færdigt i 1885, og anlagde en slotspark med Édouard André som arkitekt.

I 1889 blev der oprettet en sømfabrik i på godset.

I mellemkrigsperioden var Lentvaris en del af Polen (fra 1922). I september 1939 angreb Nazi-Tyskland Polen, og ifølge Molotov-Ribbentrop-pagten besatte Sovjetunionen herefter byen. Byen blev overtaget 19. september 1939. Polske soldater, der gjorde modstand, blev tilbageholdt i nabobyen Kretynga af de litauiske styrker.

Mellem 1942 og 1943 opererede en jødisk modstandsgruppe i omegnen og minerede jerbanestrækningen tæt på Lentvaris station, på strækningen fra Vilnius til Grodno. 21 vogne med soldater og ammunition blev afsporet. Toget var på vej fra Warzawa til Vilnius

Berømte indbyggere fra Lentvaris 
 Teresa Żylis-Gara, det tyvende århundredes sopran, født i Lentvaris. I 2004 donerede hun et orgel til den polske katolske kirke i byen.

Galleri

Kilder

Eksterne henvisninger 

Trakai distriktskommune
Byer i Vilnius apskritis
Out-of-core-algoritme

Indenfor datalogi benyttes betegnelsen out-of-core algoritme, for en algoritme, som bearbejder data, der er for store til at ligge i en computers RAM på en gang.
Out-of-core algoritmer skal være optimeret til effektivt at hente og få adgang til data, der er lagret i langsom hukommelse såsom på harddisken

Et typisk eksempel er geografiske informationssystemer (GIS), især (DEM), hvor det fulde datasæt oftest overstiger flere gigabytes af data.

Datalogi
Eger (flod)

Eger (tjekkisk: Ohře) er en flod i Bayern (Tyskland) og Tjekkiet, som er biflod til Elben.

Eger har sit udspring i Bayern ved foden af Fichtelgebirge nær landsbyen Weißenstadt i Landkreis Wunsiedel im Fichtelgebirge. Efter omkring 35 km krydser den grænsen til Tjekkiet.

Den løber gennem byerne Cheb, Karlovy Vary, Klášterec nad Ohří, Kadaň, Žatec, Louny og Terezín før den munder ud i Elben ved Litoměřice.

De største bifloder er Teplá, Chomutovka og Odrava. Egers afvandingsområde er på 6 255 km², hvoraf 5 614 km² er i Tjekkiet, og 641 km² er i Tyskland. Området omkring Eger indgår i det historiske Sudeterland.

Både det tyske og det tjekkiske navn på floden regnes for at gå tilbage til det keltiske Agara ('Laksefloden').

Se også 
 Ohre (nordtysk å, som også er en biflod til Elben)

Floder i Bayern
Floder i Tjekkiet
Snydevindue

Snydevindue har flere betydninger:
Snydevindue – er påmalede vinduer på bygninger og skibe
Snydevindue – er et konsolvindue i computerspil med fremadrettede koder og oplysninger
Højrem

Højrem er en forhøjet tagrem i en højremskonstruktion, som blev anvendt i bindingsværkshuse.

Konstruktion
Højremskonstruktionen kan formodentlig føres tilbage til oldtiden. 

Konstruktionen består at to rækker stolper, kaldet benene, der er opstillet fra gavl til gavl inden for husets lave ydervægge, som regel i en afstand af 1 til 1,25 meter fra væggene.
 
Stolperne er stillet på sten forneden, de såkaldte syldsten, og foroven er de tappet sammen med en  rem, Højremmen, der er gennemgående i hele husets længde ligesom stolperækkerne.

Ekstern henvisning og kilde
Byggeskikken i de gamle bønderbygninger i Thy, side 2,af H. Zangenberg

Bygningsdele
Hypofungerende

Hypofungerende (fra græsk: hypo= under), altså en formindsket funktion, under det normale, modsat hyperfungerende.

Fagudtryk
Jesper Juhl

Jesper Lyneborg-Falch Juhl (født 15. december 1979) er en dansk standupkomiker. Han deltog i DM i stand-up-comedy i 2003, hvor han fik en 2. plads.

Han har sammen med Christian Fuhlendorff skrevet serien Kristian, hvor han også spiller karakteren Rune.

Desuden har han arbejdet som tekstforfatter for Morgenhyrderne på Radio 100FM, på Jan Gintbergs one-man show Big Time Paranoia og været sidekick på radioprogrammet Wichmann, Gintberg & Partners på TV 2 Radio. Han var vært på programmet 'Absurdistan' sammen med journalist - og tætte ven - Kristoffer Eriksen. Samt tekstforfatter på et utal af programmer; Bl.a. Quizzen med Signe Molde med Signe Molde, Tæt på Sandheden med Jonathan Spang, Zulu Awards og Zulu Comedy Galla.

Privatliv 
Jesper Juhl er gift med sangerinden Mathilde Falch.

Referencer

Eksterne henvisninger 
 
 Jesper Juhls officielle hjemmeside 

Komikere fra Danmark
Standupkomikere fra Danmark
Gavl (bygningsdel)

En gavl er enden af huset, dvs. den del af facaden, der udgør bredden af huset. Kan også kaldes en gavlende.

Gavlkonstruktioner 
 Hollandsk gavl
 Kamtakker
 Klokkegavl – en erstatning for et kirketårn.
 Dekorationsgavl – kan være en gavl med glasmosaik

Bygningsdele
Kristanna Loken

Kristanna Sommer Loken (født 8. oktober 1979) er en norsk-amerikansk skuespiller, kendt for sit arbejde inden for både film og tv samt som model.

Unge år 
Loken blev født i Ghent, New York, som datter af Rande (født Porath), en model, og Merlin "Chris" Loken, en forfatter og ejer af en æbleplantage. Alle hendes fire bedsteforældre er født i Norge og emigrede til Wisconsins norsk-amerikanske samfund. Hun voksede op på sine forældres frugtplantage i Upstate New York.  Hun har en søster, der hedder Tanya.

Karriere 
Loken startede sin skuespillerkarriere i 1994 i rollen som "Danielle 'Dani' Andropoulos #3" i en episode af As The World Turns, og optrådte efterfølgen i en række tv-shows og film, heriblandt gentagne optrædender i tv-showet Philly, Unhappily Ever After, samt Boy Meets World. I 1998 optrådte hun i Mortal Kombat: Conquest" som "Taja" 

Hun er bedst kendt for sin rolle som cyborgen T-X (Terminatrix) i filmen Terminator 3: Rise of the Machines fra 2003. I 2004 medvirkede hun i en tysk tv-film, Die Nibelungen, der blev sendt som en todelt mini-serie og satte seerrekord. Efterfølgende, i 2006, spillede hun hovedrollen i filmversionen af videospillet BloodRayne og optrådte i Uwe Bolls filmversion af videospillet Dungeon Siege, kaldet In the Name of the King. 

Hun optrådte i ti episoder af fjerde sæson af The L Word, der blev vist i januar 2007. Desuden optrådte hun som hovedrollen i Sci Fi Channels serie Painkiller Jane, der blev vist fra april til september 2007.

 Personligt liv 
Loken udtalte i et interview med bladet Curve "I have dated and have had sex with men and women, and have to say that the relationships I have had with certain women have been much more fulfilling, sexually and emotionally, than of those with certain men... I connect with an aura, with energy. And if the person with whom I connect happens to be a female, that's just the way it is. That's what makes my wheels turn."

Loken fremkalde de første offtenlige spekulationer omkring sin sexsualitet da hun kyssede sangerinden P!nk ved World Music Awards i Monte Carlo, Monaco. The Advocate og andre LGBT nyhedskilder rapporterede i november 2006, at Loken måske havde et romantisk forhold med skuespillerinden Michelle Rodriguez,Warn, Sarah.  "Kristanna Loken in Relationship with Michelle Rodriguez" , AfterEllen.com, November 14, 2006. hendes medstjerne i Bloodrayne. Udspurgt om forholdet i april 2007 sagde Kristanna Loken "We're great friends. She'll always remain a great, close friend of mine. I'll always love Michelle."

Den 17. januar 2008 meddelte Loken på sin hjemmeside, at hun var blevet forlovet med skuespilleren Noah Danby (som hun havde spillet sammen med i Painkiller Jane''). Parret blev gift på hendes forældres landsted 10. maj 2008.

Filmografi

Tv

Referencer

Eksterne henvisninger 

 

Filmskuespillere fra USA
Norsk-amerikanere
Tv-skuespillere fra USA